b'\n_START_ARTICLE_\nInvisalign\n_START_PARAGRAPH_\nInvisalign er et tannreguleringsprodukt av gjennomsiktig plast. Produktet produseres av Align Technology, et internasjonalt selskap basert i San Jose, California. Behandlingsprosessen begynner med at det tas en avst\xc3\xb8pning av pasientens tenner. Deretter lages det en datamodell som sammenligner n\xc3\xa5v\xc3\xa6rende tannstilling med \xc3\xb8nsket resultat. Disse resultatene brukes s\xc3\xa5 for \xc3\xa5 tilpasse de individuelle skinnene etter individuelt behov. Estetisk sett har visalign den fordelen at den kan tas av og p\xc3\xa5 og er vanskeligere \xc3\xa5 legge merke til enn tannregulering av metall, men til gjengjeld kan produktet bare brukes til mindre og mer moderate justeringer. Det kan heller ikke brukes f\xc3\xb8r tennene er ferdig utviklet, typisk i 15-\xc3\xa5rsalderen for jenter og 17-\xc3\xa5rsalderen for gutter. Behandlingstiden er i snitt mellom 9 og 15 m\xc3\xa5neder, og antall skinner som blir brukt er typisk 18-30 stk.\n_START_SECTION_\nHistorie\n_START_PARAGRAPH_\nSelskapet ble grunnlagt i 1997 av amerikanerne Zia Chishti og Kelsey Wirth. Produktet ble f\xc3\xb8rst godkjent av FDA i 1998. Mellom 1997 og 2000 skaffet selskapet 140 millioner dollar i investorkapital, og utvidet aggressivt i det amerikanske markedet. Da selskapet gikk p\xc3\xa5 b\xc3\xb8rs i 2001, skaffet det til veie 130 millioner dollar ekstra. Grunnleggerne forlot selskapet og startet opp konkurrenten Orthoclear i 2005. Dette f\xc3\xb8rte til flere rettslige kontroverser. Ved begynnelsen av 2012 fantes det mer enn 2 millioner pasienter som benyttet seg av Invisalign. Mesteparten av disse befinner seg i Nord-Amerika, hvor mesteparten av tannlegene har blitt oppl\xc3\xa6rt i bruken av produktet. Det opprinnelige konseptet bak Invisalign ble f\xc3\xb8rst unnfanget av Zia Chishti, en dataingeni\xc3\xb8r som la merke til at tennene fortsatte \xc3\xa5 bevege seg etter at b\xc3\xb8ylen ble tatt av. Ved \xc3\xa5 legge en usynlig plastskinne over tennene var det mulig \xc3\xa5 dytte de tilbake i posisjon. Han designet s\xc3\xa5 et program som gjorde det mulig \xc3\xa5 fremstille plastskinner med samme egenskap som konvensjonelle tannreguleringer.\n_START_SECTION_\nProduktetablering\n_START_PARAGRAPH_\nTannleger og odontologiske eksperter var til \xc3\xa5 begynne med skeptiske til Invisalign og produktets p\xc3\xa5st\xc3\xa5tte egenskaper. Skepsisen var stor spesielt ettersom grunnleggeren ikke hadde noen erfaring \xc3\xa5 vise til, eller utdannelse innen odontologi \xc3\xa5 vise til. I \xc3\xa5r 2000 planla Align Technology \xc3\xa5 bruke 31 millioner dollar p\xc3\xa5 en markedsf\xc3\xb8ring som bl.a New York Times hevdet ville bli en av de mest aggressive markedsf\xc3\xb8rinskampanjene noensinne sett innen tannhelse. Tidlig p\xc3\xa5 2000-tallet brukte selskapet nesten alle pengene sine p\xc3\xa5 markedsf\xc3\xb8ring og reklame. Selskapet tapte ca. 18 millioner dollar hvert \xc3\xa5r, og befant seg i en kritisk fase. Grunnleggerne Wirth og Chichsti trakk seg fra selskapet i henholdsvis 2001 og 2003 etter lengre tids uenighet med styret. Markedsf\xc3\xb8ringskostnadene ble s\xc3\xa5 kuttet til ca. En tredjedel av sin opprinnelige st\xc3\xb8rrelse.\n_START_SECTION_\nSenere utvikling\n_START_PARAGRAPH_\nBruken av Invisalign vokste fra 80\xc2\xa0000 pasienter i 2002 til 175\xc2\xa0000 i 2004. Selskapet vant flere flere priser for industrielt/medisinsk design, og entrepren\xc3\xb8rskap. I 2003 traff selskapet en milep\xc3\xa6l da det var det f\xc3\xb8rste \xc3\xa5ret hvor de kunne vise til fortjeneste. I 2005 utvidet selskapet til Japan, og innen 2008 hadde mer enn 500,000 pasienter brukt Invisalign. I 2012 hadde dette tallet vokst til 2 millioner.\n_START_SECTION_\nFordeler og ulemper\n_START_PARAGRAPH_\nDet som ofte nevnes som en ufordel med Invisalign er at produktet er sv\xc3\xa6rt kostbart og ofte ikke i stand til \xc3\xa5 behandle komplekse tannstillings problemer. I tillegg m\xc3\xa5 man benytte seg av nye tannskinner med visse mellomrom ettersom skinnene ikke kan justeres manuelt. Hovedfordelen er at Invisalign skinnene ser bedre ut estetisk, og er mer komfortable \xc3\xa5 bruke. Skinnene kan tas av og p\xc3\xa5 etter eget \xc3\xb8nske og dette gj\xc3\xb8r det enklere \xc3\xa5 vedlikeholde en god munnhygiene.'